
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 888 


19 Αυγούστου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Προθεσμιών Λιποταξίας Στρατιωτικών.. 1 
Σύσταση Επιτροπής Αξιολόγησης των υποψηφίων για 
απόσπαση στη Μόνιμη Ελληνική Αντιπροσωπεία 

Ευρωπαϊκής Ένωσης. 2 

Ανασυγκρότηση Διοικητικού Συμβουλίου του 
Οργανισμού Ανάπτυξης Ανατολικής Κρήτης 

(ΟΑΝΑΚ). 3 

Αύξηση ανωτάτου ορίου έκδοσης εγγυητικών επιστο¬ 
λών από τη Δω ρική Τράπεζα. 4 

Χορήγηση έκτακτης οικονομικής ενίσχυσης στους ερ- 
γαζομένουςτων επιχειρήσεων «ΜΟΥΣΤΑΚΗΣΑΕΕ» 
«ΚΑΜΑΡΑΣ ΚΑΙ ΣΙΑΟΕ» και«Γ.Γ. ΕΥΦΡΑΙΜΙΔΗΣ ΚΑΙ 

ΥΙΟΣ ΟΕ». 5 

Επιχορήγηση εργοδοτών και νέων ελεύθερων επαγ- 
γελματιών για εργονομική διευθέτηση του χώρου 

εργασίας ατόμων με ειδικές ανάγκες. 

Μετατροπή θέσεων των μονίμων πολιτικών υπαλλήλων 
που υπηρετούν ή ανήκουν οργανικά στο Πυροσβε¬ 
στικό Σώμα σε θέσεις Αρχιπυροσβεστών (μη παρα¬ 
γωγικής σχολής) - Πυροσβεστών Γενικών Υπηρεσιών 7 
Αντικατάσταση μελών Ομάδας Διοίκησης Έργου στο 

Υπουργείο Μεταφορών και Επικοινωνιών. 8 

Αναπροσαρμογή παραβολών και τελών προς απόκτη¬ 
ση πτυχίου Γενικού πτυχίου, ραδιοτηλεγραφητή, 

Γ ενικού ή Περιορισμένου πτυχίου ραδιοτηλεφωνη- 
τή, πτυχίο ραδιοερασιτέχνη, έκδοση ή ανανέωση α- 
δείας λειτουργίας ερασιτεχνικού ή πειραματικού 
σταθμού ασυρμάτου ή ειδικού ραδιοδικτύου ή ρα¬ 
διοσταθμού ΟΒ καθώς και τροποποίηση της ΚΥΑ 
63000/1998. 9 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. Φ. 340.3/85/349034 Σ. 314 (1) 

Τροποποίηση Προθεσμιών Λιποταξίας Στρατιωτικών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν. 2292/1995 (ΦΕΚ Α' 35) «Οργάνωση και 


Λειτουργία Υπουργείου Εθνικής Άμυνας, Διοίκηση και 
Έλεγχος των ΕΔ». 

β. Το άρθρο 29Α του Ν. 1558/85 (ΦΕΚ Α' 137) 
«Κυβέρνηση και Κυβερνητικά Όργανα» που προστέθηκε 
από το άρθρο 27 του Ν. 2081 /92 όπως αντικαταστάθηκε α¬ 
πό το άρθρο 1 παρ. 2 του Ν. 2469/1997. 

γ. Το γεγονός ότι από τις διατάξεις της παρούσας δεν 
προκαλείται επιβάρυνση σε βάρος, του κρατικού προϋ¬ 
πολογισμού. 

δ. Τη με αριθ. πρωτ. 29261/7.10.96 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 
Αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ Β' 933). 

ε. Τα άρθρα 33 και 34 του ΣΠΚ (Ν 2287/95, ΦΕΚ Α' 20). 

στ. Σχετική πρόταση του ΓΕΣ, αποφασίζουμε: 

Τη μείωση των προθεσμιών κήρυξης σε λιποταξία που 
προβλέπονται από το άρθρο 33 παρ. 1 στοιχ. α και β του 
ΣΠΚπου κυρώθηκε με το Ν. 2287/95, σε δύο ημέρες για το 
στρατιωτικό προσωπικό των Μονάδων στο Στρατό 
Ξηράς, που εμπλέκονται στη διακλαδική άσκηση «ΠΑΡ- 
ΜΕΝΙΩΝ -98». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 



Σύσταση Επιτροπής Αξιολόγησης των υποψηφίων για α¬ 
πόσπαση στη Μόνιμη Ελληνική Αντιπροσωπεία 
Ευρωπαϊκής Ένωσης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 31 παρ. 3 του Ν. 2594/98 
«Κύρωση ως Κώδικα του σχεδίου νόμου Οργανισμός του 
Υπουργείου Εξωτερικών» (ΦΕΚ 62 Α'). 

2. Την υπάριθ. Υ728α από 11.10.96 απόφαση του 
Πρωθυπουργού Κωνσταντίνου Σημίτη «Καθορισμός αρ¬ 
μοδιοτήτων του Αναπληρωτή Υπουργού Εξωτερικών 
Γεωργίου Παπανδρέου» (ΦΕΚ955Β717.10.96). 

3. Το υπ’ αριθ. Φ. 1/171/ΑΣ 298 από 5.5.1998 έγγραφο 
του Αναπληρωτή Υπουργού Εξωτερικών. 

4. Το υπ’ αριθ. Φ.1/295/ΑΣ 522 από 21.7.1998 έγγραφο 
του Αναπληρωτή Υπουργού Εξωτερικών. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ¬ 
ϋπολογισμού, εφόσον η τυχόν αποζημίωση των μελών 
της Επιτροπής θα καθορισθεί σύμφωνα με το άρθρο 31 
παρ. 4 του Ν. 2594/98, με νεώτερη απόφαση των 
Υπουργών Εξωτερικών και Οικονομικών, αποφασίζουμε: 

Τη σύσταση στο Υπουργείο Εξωτερικών Επιτροπής, με 
σκοπό την εξέταση, την αξιολόγηση και την τελική επιλο¬ 
γή των υποψηφίων για απόσπαση στη Μόνιμη 
Αντιπροσωπεία Ευρωπαϊκής Ένωσης, οι οποίοι υποδει¬ 
κνύονται από τα συναρμόδια σε θέματα Ευρωπαϊκής 
Ένωσης Υπουργεία, αποτελούμενη από τους εξής: 

1. Τον Γενικό Γραμματέα Ευρωπαϊκών Υποθέσεων του 
Υπουργείου Εξωτερικών, ως Πρόεδρο. 

2. Τον εκάστοτε Δ/ντή της Κοινοτικής Δ/νσης του 
Υπουργείου Εξωτερικών, στην αρμοδιότητα του οποίου 
υπάγονται τα θέματα που θα χειριστεί ο αποσπώμενος υ¬ 
πάλληλος στη Μόνιμη Ελληνική Αντιπροσωπεία 
Ευρωπαϊκής Ένωσης. 

3. Έναν εκπρόσωπο του Υπουργείου, στο οποίο ανήκει 
διοικητικά ο υπάλληλος ή ασκεί την εποπτεία, όταν πρό¬ 
κειται για περιπτώσεις εποπτευόμενων Νομικών 
Προσώπων, Οργανισμών ή Ιδρυμάτων. 

Ο Πρόεδρος της Επιτροπής ορίζει τον τόπο και τον α¬ 
ριθμό των συνεδριάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 



Ανασυγκρότηση Διοικητικού Συμβουλίου του Οργα¬ 
νισμού Ανάπτυξης Ανατολικής Κρήτης (ΟΑΝΑΚ). 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 27 του Ν. 2081/1992 (ΦΕΚ 
154/τ.Α/10.9.1992 «Ρύθμιση του θεσμικού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» όπως τροποποιήθηκε με 
το άρθρο 1 παρ. 2α του Ν. 2469/1997 (ΦΕΚ 38/τ.Α/1997) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 


β. Του Π.Δ. 125/91 «Περί Συστάσεως Οργανισμού 
Αναπτύξεως Ανατολικής Κρήτης» (ΦΕΚ 51/τ.Α/1991). 

γ.ΤουΠ.Δ. 138/1993 «Περί Οργανισμού του Υπουργείου 
Εθνικής Οικονομίας» (ΦΕΚ 55/τ.Α/14.4.1993). 

2. Την αριθμ. 34001 /ΔΙΟΕ1957/9.10.1996 κοινή απόφαση 
του Πρωθυπουργού και του Υπουργού Εθνικής 
Οικονομίας «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 937/τ. Β/14.10.1996). 

3. Την αριθμ. 2/3.9.1992 απόφαση του Διοικητικού 
Συμβουλίου του ΟΑΝΑΚ «Περί καθορισμού αμοιβής των 
μελών του Δ.Σ.». 

4. Την αριθμ. 35603/ΔΙΟΕ 464/20.4.1995 υπουργική α¬ 
πόφαση σχετικά με την «Ανασυγκρότηση του Διοικητικού 
Συμβουλίου του ΟΑΝΑΚ» (ΦΕΚ 386/τ.Β710.5.1995). 

5. Τις σχετικές προτάσεις των αρμοδίων φορέων, απο¬ 
φασίζουμε: 

I. Ανασυγκροτούμε το Διοικητικό Συμβούλιο του 
Οργανισμού Ανάπτυξης Ανατολικής Κρήτης (ΟΑΝΑΚ) ως 
κατωτέρω: 

1. Βαλασόπουλος Βασίλειος, Γενικός Γραμματέας 
Περιφέρειας Κρήτης, ως Πρόεδρος. 

2. Γαρεφαλάκης Ιωάννης, Νομάρχης Ηρακλείου, ο ο¬ 
ποίος αναπληρώνει και τον Πρόεδρο του Συμβουλίου, α¬ 
πάντα ή κωλυόμενο. 

3. Παπατσάκωνας Ιωάννης, Νομάρχης Λασιθίου. 

4. Μπριστογιάννη Φωτεινή, Προϊσταμένη της Δ/νσης 
Δημοσίων Επενδύσεων του Υπουργείου Εθνικής 
Οικονομίας, ως τακτικό μέλος, με αναπληρωτή τον 
Παπαδημητρόπουλο Νικόλαο, Προϊστάμενο του 
Τμήματος Χρηματοδοτικών Προγραμμάτων της ιδίας ως 
άνω Δ/νσης. 

5. Παντουβάκης Ιωάννης, Υπάλληλος του 
Περιφερειακού Κέντρου Προστασίας Φυτών και 
Ποιοτικού Ελέγχου Ηρακλείου του Κλάδου ΠΕΙ 
Γεωπονικού, ως τακτικό μέλος, με αναπληρωτή τον 
Παπαδημητράκη Μιχαήλ υπάλληλο της ιδίας Υπηρεσίας 
και του ιδίου Κλάδου. 

6. Μαρινέλλης Κυριάκος, Υπάλληλος του Κλάδου ΠΕ 
Πολ. Μηχαν. με Α' βαθμό που υπηρετεί στη ΔΤΥΝ 
Ηρακλείου ως τακτικό μέλος, με αναπληρωτή τον 
Ανδρονά Κων/νοτου Κλάδου ΠΕ Πολ. Μηχαν. με Α' βαθμό 
της ιδίας Δ/νσης. 

7. Βουμβουλάκης Μιχάλης, Β' Αντιπρόεδρος του Δ.Σ. 
της ΠΑΣΕΓΕΣ, ως τακτικό μέλος, με αναπληρωή τον 
Λουκαδάκη Ναπολέοντα (Ε.Α.Σ. Ηρακλείου). 

8. Γεωργιανάκης Βασίλειος, Μηχανολόγος 
Ηλεκτρολόγος Μηχανικός, ως τακτικό μέλος, με αναπλη¬ 
ρωτή την Τριαματάκη Χαρά, Πολιτικό Μηχανικό, ως εκ¬ 
προσώπους του Τεχνικού Επιμελητηρίου Ελλάδας του 
Τμήματος Ανατολικής Κρήτης. 

9. Στεφανάκης Νικόλαος, (Ξενοδ. «ΧΡΥΣΗ ΑΜΜΟΥΔΙΑ» 
στο Λιμένα Χερσονήσου) εκπρόσωπος του 
Ξενοδοχειακού Επιμελητηρίου Ελλάδος, ως τακτικό μέ¬ 
λος, με αναπληρωτή τον Μουντράκη Ευθύμιο 
(Ξενοδοχείο «ΘΑΛΕΙΑ» στο Λιμένα Χερσονήσου). 

10. Σμπώκος Χριστόδουλος, Εκπρόσωπος του 
Επιμελητηρίου Ν. Ηρακλείου, ως τακτικό μέλος, με ανα¬ 
πληρωτή τον Τζανόπουλο Νικόλαο εκπρόσωπο του 
Επιμελητηρίου Ν. Λασιθίου. 

11. Παπαδακάκης Νικόλαος, Δασολόγος, ως τακτικό 
μέλος, με αναπληρωτή την Αναστασιάδου Ελένη, 
Κτηνίατρο, ως εκπροσώπους του Γεωτεχνικού 
Επιμελητηρίου Ελλάδος, Περιφερειακό Παράρτημα 
Κρήτης. 

12. Κατσιδονιώτης Μανώλης, ως τακτικό μέλος, με ανα¬ 
πληρωτή τον Καναβάκη Γιάννη, ως εκπροσώπους του 
Οικονομικού Επιμελητηρίου Ελλάδος. 

13. Χαλκιαδάκης Σταύρος, μέλος της Δ.Ε. της ΤΕΔΚ Ν. 
Ηρακλείου, ως τακτικό μέλος, με αναπληρωτή τον 
Καστρινάκη Νικόλαο, Δήμαρχο Νεαπόλεως Λασιθίου, ως 
εκπροσώπους της Τοπικής Αυτοδιοίκησης. 

II. Στις συνεδριάσεις του Διοικητικού Συμβουλίου μετέ¬ 
χει άνευ ψήφου ο Γενικός Διευθυντής του Οργανισμού ο 
οποίος εισηγείταιταπρος συζήτηση θέματα. 

III. Χρέη γραμματέωςτου Διοικητικού Συμβουλίουεκτε- 
λεί υπάλληλος του Οργανισμού ή εν ελλείψει αυτού δη¬ 
μόσιος υπάλληλος αποσπασμένος στον Οργανισμό κατά 
τις διατάξεις της παρ. 6 του άρθρου 36 του Ν. 849/78, ο¬ 
ριζόμενος και αυτός μετά του αναπληρωτή του από τον 
Πρόεδρο του Οργανισμού. Η θητεία του Διοικητικού 
Συμβουλίου είναιτριετής. 

IV. Το έργο και οι αρμοδιότητες του ανωτέρω 
Συμβουλίου καθορίζονται με τις διατάξεις του Π.Δ. 
125/1991. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 
-♦- 

Αριθ. 2050354/6738/0025 ( 4 ) 

Αύξηση ανωτάτου ορίου έκδοσης εγγυητικών επιστολών 
από τη Δωρική Τράπεζα. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου 
Οικονομικών» (Α 128/88). 

3. Την αριθμ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γ ενικό 
Γραμματέα Οικονομικής Πολιτικής και Συστημάτων, στον 
Ειδικό Γραμματέα κ.λπ.». 

4. Την απόφασή μας 2028691 /4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή συμβάσεις για εκτέλεση έρ¬ 
γων, προμήθειες κ.λπ. 

5. Το από 20.7.98 έγγραφο της ανωτέρω Τράπεζας με 
το οποίο ζητά επανακαθορισμό του ανωτάτου ορίου έκ¬ 
δοσης των εγγυητικών αποστολών της το οποίο έχει ορι- 


σθεί σε 13.000.000.000 με την αριθ. 2041112/5104/- 
11.6.97 απόφασή μας σε 16.200.000.000. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Καθορίζουμε το ανώτατο όριο έκδοσης εγγυητικών επι¬ 
στολών της Δωρικής Τράπεζας στο ποσό των δρχ, 
16.000.000.000 με τους όρους και τις προϋποθέσεις βά¬ 
σει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα 
Νομικά Πρόσωπα Δημοσίου Δικαίου για εκτέλεση έργων 
προμήθειες κ.λπ. (απόφασή μας 2028691/4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1998 

Με εντολή Υφυπουργού 
Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

-Φ- 

Αριθ. 33702 (5) 

Χορήγηση έκτακτης οικονομικής ενίσχυσης στους εργα¬ 
ζομένους των επιχειρήσεων «ΜΟΥΣΤΑΚΗΣ ΑΕΕ» 
«ΚΑΜΑΡΑΣ ΚΑΙ ΣΙΑ ΟΕ» και «Γ.Γ. ΕΥΦΡΑΙΜΙΔΗΣ ΚΑΙ 
ΥΙΟΣ ΟΕ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την διάταξη του άρθρου 23του Ν. 1836/89. 

2. Την διάταξη της παρ. 5 του άρθρου 27 του Ν.Δ. 
2961/1954, όπως ισχύει, εφαρμόζεται και σε περίπτωση 
αναστολής της σύμβασης εργασίας, λόγω ολικής ή μερι¬ 
κής διακοπής της λειτουργίας της εκμετάλλευσης εξαι- 
τίας εμπρησμού, πυρκάίάς, σεισμού, ή άλλου περιστατι¬ 
κού ανώτερης βίας. 

3. Την υπ’ αριθμ: 6912/28.7.98 βεβαίωση της 
Πυροσβεστικής Υπηρεσίας, η πυρκαϊά που εκδηλώθηκε 
στο Εμπορικό Κέντρο της Πάτρας την 7.7.98. 

4. Την υπ’ αριθμ. 1454 απόφαση του Δ.Σ. του ΟΑΕΔ (α- 
ριθμ. συνεδρ. 31/29.7.98) που μας υποβλήθηκε με το υπ’ 
αριθμ. Β 114561/4.8.98 έγγραφό του, αποφασίζουμε: 

Την χορήγηση οικονομικής ενίσχυσης στους 54 εργα¬ 
ζόμενους των επιχειρήσεων «ΜΟΥΣΤΑΚΗΣ ΑΕΕ» «ΚΑΜΑ¬ 
ΡΑΣ ΚΑΙ ΣΙΑ ΟΕ» και «Γ.Γ. ΕΥΦΡΑΙΜΙΔΗΣ ΚΑΙ ΥΙΟΣ ΟΕ» ύ¬ 
ψους 140.000 δρχ. στον καθένα (45 χ 3.120 δρχ.) σύμ¬ 
φωνα με τη διάταξη του άρθρου 23 του Ν. 1836/89. 

Το ποσό αυτό θα παρακρατηθεί σε ισόποσες μηνιαίες 
δόσεις σε ενδεχόμενη τακτική επιδότηση ανεργίας, που 
μπορεί να λάβουν με βάση την διάταξη της παρ. 5 του άρ¬ 
θρου 27 του Ν.Δ. 2961/54, όπως ισχύει, όπως αυτή προ- 
βλέπεται από την διάταξη του άρθρου 23 του Ν. 1836/89. 

Ως υπόλογο διαχειριστή ορίζει την Προϊσταμένη της 
Υ.Ν. Αχαΐας ΠΕΤΑΛΑ ΧΡΥΣΗ. 

Να εκδοθεί χρηματικό ένταλμα προπληρωμής σε βάρος 
του ΚΑΕ 2637 οικονομικής χρήσης έτους 1998 και η από- 

δόση του λογαριασμού να πραγματοποιηθεί μέχρι την 
31.10.98. 

Για το σκοπό αυτό μεταφέρουμε πίστωση ύψους 
7.560.000 δρχ. από τον προϋπολογισμό της Δ/νσης στον 
προϋπολογισμό της Περ/κής Δ/νσης Πελοποννήσου στον 
ΚΑΕ 2637. 

Η λήξη της καταβολής ορίζεται σε 60 ημέρες από την η¬ 
μερομηνία έναρξης. 

Δεν απαιτείται η σύμπραξη του Υπουργού Οικονομικών 
για τον λόγο ότι η σχετική απόφαση δεν εμπίπτει στις δια¬ 
τάξεις της παρ. 3 του άρθρου 22 του Ν. 2363/95 (Περί 
Δημοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΟΥ 
-♦- 

Αριθ. 33698 ( 6 ) 

Επιχορήγηση εργοδοτών και νέων ελεύθερων επαγγελ- 
ματιών για εργονομική διευθέτηση του χώρου εργα¬ 
σίας ατόμων με ειδικές ανάγκες. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 1648/86 
«Προστασία πολεμιστών, αναπήρων και θυμάτων πολέ¬ 
μου και μειονεκτούντων ατόμων» (ΦΕΚ147/Α/2.10.1986). 

2. Την απόφαση αριθ. 1455 του Διοικητικού Συμβουλίου 
του ΟΑΕΔ, που ελήφθη κατά τη συνεδρίασή του αριθ. 
31/29.7.1998 και μας υπεβλήθη με το υπ' αριθ. Β114523/ 
3.8.1998 έγγραφό του. 

3. Το άρθρο 27 του Ν. 2081/1992 (ΦΕΚ 154/Α/ 
10.9.1992), με το οποίο προστέθηκε νέο άρθρο, το άρθρο 
29Α, στο Ν. 1558/1985 «Κυβέρνηση και Κυβερνητικά Όρ¬ 
γανα», αποφασίζουμε: 

1. Καταρτίζουμε πρόγραμμα επιχορήγησης: α) Εργο¬ 
δοτών που απασχολούν Άτομα με Ειδικές Ανάγκες μέσω 
του προγράμματος ΝΘΕ ΑΜΕΑ και β) Νέων Ελεύθερων 
Επαγγελματιών που έχουν υπαχθεί στο πρόγραμμα ΝΕΕ 
ΑΜΕΑ,για την εργονομική διευθέτηση του χώρου εργα¬ 
σίας που κρίνεται απαραίτητη για τη διευκόλυνση των α¬ 
τόμων με ειδικές ανάγκες. 

Το πρόγραμμα αφορά την επιχορήγηση εργοδοτών και 
νέων ελεύθερων επαγγελματιών, όπως προσδιορίζονται 
ανωτέρω, για την εργονομική διευθέτηση του χώρου ερ¬ 
γασίας πενήντα (50) ατόμων ηλικίας 16 έως 65 ετών. 

Για κάθε εργονομική διευθέτηση του χώρου εργασίας 
που κρίνεται απαραίτητη για τη διευκόλυνση των ατόμων 
με ειδικές ανάγκες. 

Το πρόγραμμα αφορά την επιχορήγηση εργοδοτών και 
νέων ελεύθερων επαγγελματιών, όπως προσδιορίζοναι α- 
νωτέρων, για την εργονομική διευθέτηση του χώρου ερ¬ 
γασίας πενήντα (50) ατόμων, ηλικίας 16 έως 65 ετών. 

Για κάθε εργονομική διευθέτηση του χώρου εργασίας 
που κρίνεται απαραίτητη να πραγματοποιηθεί, ο επαγ¬ 
γελματικός σύμβουλος της αρμόδιας υπηρεσίας του ΟΑ¬ 
ΕΔ ή το τοποθετητής της οικείας υπηρεσίας ή ελλείψει 


αυτών άλλος υπάλληλος της υπηρεσίας θα συντάσσει έκ¬ 
θεση για τη σκοπιμότητα υλοποίησης της συγκεκριμένης 
εργονομικής διευθέτησης. 

Ο ΟΑΕΔ θα συμμετέχει σε ποσοστό 90 % επί του συνο¬ 
λικού ύψους της απαιτούμενης για την εργονομική διευ¬ 
θέτηση δαπάνης και μέχρι του ποσού των 500.000 δρχ κα¬ 
τά περίπτωση. 

2. ΥΠΑΓΩΓΗ ΣΤΟ ΠΡΟΓΡΑΜΜΑ 

Για την υπαγωγή στο πρόγραμμα απαιτούνται: 

1. Αίτηση του εργοδότη ή Νέου Ελεύθερου Επαγγελμα- 
τία. 

2. Αντίγραφο της απόφασης υπαγωγής της επιχείρη¬ 
σης στο πρόγραμμα ΝΘΕ/ΝΕΕ ΑΜΕΑ καθώς και αντίγρα¬ 
φο πρόσληψης του ατόμου, αν απαιτείται. 

3. Έκθεση της αρμοδίας Υπηρεσίας του ΟΑΕΔ για την 
σκοπιμότητα υλοποίησης της εργονομικής διευθέτησης. 

Βάσει των παραπάνω θα εκδίδεται απόφαση υπαγωγής 
στο πρόγραμμα, η οποία θα κοινοποιείται στον εργοδότη 
ή στο ΝΕΕ και στην αρμόδια για την πληρωμή Υπηρεσία 
του ΟΑΕΔ. 

3. ΔΙΚΑΙΟΛΟΓΗΤΙΚΑ ΠΛΗΡΩΜΗΣ 

Για την καταβολή από την αρμόδια Υπηρεσία του ανα- 
λογούντος στον ΟΑΕΔ ποσού του κόστους της εργονομι- 
κής διευθέτησης, ο εργοδότης ή ο ΝΕΕ θα υποβάλλει αί¬ 
τηση και θα π ροσκομίσει τα σχετικά με την δαπάνη της ερ- 
γονομικής διευθέτησης τιμολόγια - αποδείξεις. 

Η αρμόδια για την καταβολή της επιχορήγησης Υπηρε¬ 
σία του ΟΑΕΔ μετά τον έλεγχο των απαιτουμένων δικαιο- 
λογητικών προβαίνει στην πληρωμή του ποσού που αντι¬ 
στοιχεί στον ΟΑΕΔ (σε ποσοστό 90% επί του συνολικού ύ¬ 
ψους της κάθε δαπάνης). 

Σε καμία όμως περίπτωση η αντιστοιχούσα στον ΟΑΕΔ 
δαπάνη δεν θα υπερβαίνει τις 500.000 δρχ. για κάθε ερ- 
γονομική διευθέτηση. 

4. ΛΗΞΗ ΙΣΧΥΟΣ ΑΠΟΦΑΣΗΣ 

Η ισχύς της απόφασης αυτής λήγει την 30 Ιουνίου 1999 
εκτός αν ο αριθμός των προβλεπομένων ατόμων για τα ο¬ 
ποία θα γίνει χρήση του προγράμματος πλη ρωθεί νωρίτε¬ 
ρα, οπότε θα πρέπει να εκδοθεί σχετική Υπουργική Από¬ 
φαση. 

5. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη εις βάρος του προϋ¬ 
πολογισμού του ΟΑΕΔ είκοσι πέντε εκατομμυρίων 
(25.000.000)δραχμών, η οποία αναλύεται ως εξής: 

Για το οικονομικό έτος 1998, δέκα εκατομμύρια 
(10.000.000) δραχμές 

Για το οικονομικό έτος 1999, δεκαπέντε εκατομμύρια 
(15.000.000) δραχμές 

β) Γιατην ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1998 ύψους εννιακο- 
σίων εξήντα εκατομμυρίων (960.000.000) δραχμών με τα 
στοιχεία Κ639β\ 

Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτει στην παρ. 3 του άρ¬ 
θρου 22του Ν. 2362/95 «Περί Δημοσίου Λογιστικού». 

Για το λόγο αυτό, δεν απαιτείται σύμπραξη του Υπουρ¬ 
γού Οικονομικών. 

Η απόφαση αυτή να κοινοποιηθεί και δημοσιευθεί στην 
Εφημερίδα της Κυβερνήσεως. 

Αθήνα, 7 Αυγούστου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-Φ- 

Αριθ. 20 162 Φ. 109.1 (7) 

Μετατροπή θέσεων των μονίμων πολιτικών υπαλλήλων 
που υπηρετούν ή ανήκουν οργανικά στο Πυροσβεστι¬ 
κό Σώμα θέσεις Αρχιπυροσβεστών (μη παραγωγικής 
σχολής) - Πυροσβεστών Γενικών Υπηρεσιών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Τωνπαρ. 2 και 4 του άρθρου 3 του Ν. 2612/1998 «Α¬ 
νάθεση της δασοπυρόσβεσης στο Πυροσβεστικό Σώμα 
και άλλες διατάξεις» (ΦΕΚ112/Α'). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137) όπως προστέθηκε με το 
άρθρο 27του Ν. 2081/1992 (Α' 154) και αντικαταστάθηκε 
με το άρθρο 1 παρ. 2α του Ν. 2649/1997 (Α'38). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Μετατρέπουμε είκοσι έξι (26) θέσεις των μονίμων πο¬ 
λιτικών υπαλλήλων Κατηγορίας Δευτεροβάθμιας Εκπαί¬ 
δευσης, που υπηρετούν ή ανήκουν οργανικά σε Υπηρε¬ 
σίες του Πυροσβεστικού Σώματος, σε θέσεις Αρχιπυρο- 
σβεστών (μη παραγωγικής σχολής) - Πυροσβεστών 
Γενικών Υπηρεσιών. 

Τις μετατρεπόμενες κατά τον ως άνω τρόπο θέσεις πυ¬ 
ροσβεστικών υπαλλήλων καταλαμβάνουν οι πολιτικοί υ¬ 
πάλληλοι που έχουν υποβάλει αίτηση εντός της αποκλει¬ 
στικής προθεσμίας είκοσι (20) ημερών από την έναρξη ι¬ 
σχύος του Ν. 2612/1998 στο Πυροσβεστικό 2612/1998, 
ήτοι από 25.5.1998. 

2. Οι οργανικές θέσεις των υπαλλήλων της προηγούμε¬ 
νης παραγράφου, που κατείχαν μέχρι τη μετάταξη στο Υ¬ 
πουργείο Δημόσιας Τάξης, μεταφέρονται αυτοδικαίως με 
την ατομική πράξη της μετάταξής τους στο σύνολο της 
οργανικής δύναμης του Πυροσβεστικού Σώματος, όπου 
μετατρέπονται αυτοδικαίως σε τακτικές θέσεις Αρχιπυ- 
ροσβεστών (μη παραγωγικής σχολής) - Πυροσβεστών. 

3. Με διαπιστωτική πράξη του Υπουργού Δημόσιας Τά¬ 
ξης διαπιστώνονται οι μεταφερόμενες αυτοδικαίως στο 
Πυροσβεστικό Σώμα και μετατρεπόμενες σε τακτικές θέ¬ 
σεις Αρχιπυροσβεστών (μη παραγωγικής σχολής) - Πυ¬ 
ροσβεστών θέσεις των μετατασσομένων σύμφωνα με την 
παρ. 4 του άρθρου 3του Ν. 2612/1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Αυγούστου 1998 

01 ΥΠΟΥΡΓΟΙ 

εσωτερικών, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ ΓΕΩΡΠΟΣ ΡΩΜΑΙΟΣ 


Αριθ. 21374/3602 (8) 

Αντικατάσταση μελών Ομάδας Διοίκησης Έργου στο Υ¬ 
πουργείο Μεταφορών και Επικοινωνιών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του άρθρου 18 παρ. 18 του Ν. 
2503/97. 

β) Τη με αριθμό 5469/5.3.98 εγκύκλιο του Υπουργείου 
Εσωτερικών, Δημόσιας Διοίκησης και Αποκέντρωσης. 

γ) Την 9974/1604/30.3.1998 κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρωσης 
και Μεταφορών και Επικοινωνιών. 

δ) Την ανάγκη μερικής τροποποίησης της προαναφε- 
ρόμενης απόφασης με σκοπό την αντικατάσταση ορισμέ¬ 
νων από τα μέλη της Ομάδας Διοίκησης έργου για την α¬ 
ντιμετώπιση υπηρεσιακών αναγκών, αποφασίζουμε: 

1. Αντικαθιστούμε τα μέλη της Ομάδας Διοίκησης Έρ¬ 
γου, Ιωάννη Τσιμέλα και Ελένη Φασίτσα αντίστοιχα με 
τους Κων/νο Χάγερ υπάλληλο με Α' βαθμό του Κλάδου ΠΕ 
Μηχανικών, Προϊστάμενο της Δ/νσης Τεχνικής Οχημάτων 
και Ελευθέριο Μαρινέλλη, υπάλληλο με Α' βαθμό του Κλά¬ 
δου ΠΕ Μηχανικών, Προϊστάμενο του Τμήματος Απλού- 
στευσης Διαδικασιών και Σχέσεων Κράτους - Πολίτη της 
Δ/νσης Οργάνωσης και Απλούοτευσης Διαδικασιών. 

2. Γραμματέα της Ομάδας Διοίκησης Έργου ορίζουμε 
την Βάγια Παπακωνσταντίνου υπάλληλο με Γ βαθμό του 
Κλάδου ΔΕ Δακτυλογράφων - Στενογράφων. 

3. Κατά τα άλλα ισχύει η προαναφερόμενη 9974/1604/ 
30.3.1998 κοινή απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουλίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣΔΙΟΙΚΗΣΗΣ ΜΕΤΑΦΟΡΩΝ 

ΚΑΙ ΑΠΟΚΕΝΤΡΩΣΗΣ ΚΑΙ ΕΠΙΚΟΙΝΩΝΙΩΝ 

ΑΛ ΠΑΠΑΔΟΠΟΥΛΟΣ ΑΝΑΣΤΑΣΙΟΣ ΜΑΝΤΕΛΗΣ 

-Φ- 

Αριθ. 69650/5111 (9) 

Αναπροσαρμογή παραβολών και τελών προς απόκτηση 
πτυχίου Γενικού πτυχίου ραδιοτηλεγραφητή, Γενικού 
ή Περιορισμένου πτυχίου ραδιοτηλεφωνητή, πτυχίο 
ραδιοερασιτέχνη, έκδοση ή ανανέωση αδείας λει¬ 
τουργίας ερασιτεχνικού ή πειραματικού σταθμού α¬ 
συρμάτου ή ειδικού ραδιοδικτύου ή ραδιοσταθμού ΟΒ 
καθώς και τροποποίηση της ΚΥΑ 63000/1998. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 5 του άρθρου 4, της 
παραγράφου 4 του άρθρου 5, της παραγράφου 4 του άρ¬ 
θρου 7 και της παραγράφου 11 του άρθρου 9 του Ν.Δ. 
1244/72 (ΦΕΚ 181 Α) «περί λειτουργίας ερασιτεχνικών και 

πειραματικών σταθμών ασυρμάτου, ειδικών ραδιοδυ- 
κτύων και ιδρύσεως υπηρεσίας ελέγχου ραδιοεκπο¬ 
μπών». 

2. Τις διατάξεις του Άρθρου 15 του Ν.Δ. 1244/1972 (Α 
181) «περί λειτουργίας ερασιτεχνικών και πειραματικών 
σταθμών ασυρμάτου, ειδικών Ραδιοδικτύων και ιδρύσεως 
Υπηρεσίας Ελέγχου Ραδιοεκπομπών» όπως τροποποιή¬ 
θηκε με το Άρθρο 8 του ν. 1780/1988 (Α 114) «Τροποποίη¬ 
ση και συμπλήρωση του ν.δ. 1244/1972 και άλλες διατά¬ 
ξεις». 

3. Την διάταξη της παραγράφου 1 του άρθρου 3 του 
Π .Δ.271/76 (ΦΕΚ 102/Α) «περί λειτουργίας ερασιτεχνικών 
και πειραματικών σταθμών ασυρμάτου, ειδικών ραδιοδυ- 
κτύων κ.λ.π.». 

4. Την ΚΥΑ 105804/10756/93 (ΦΕΚ3/Β/1994) όπωςτρο- 
ποποιήθηκε με την ΚΥΑ 53912/788/97 (ΦΕΚ 139/Β/1997). 

5. Την ΚΥΑ 63600/26.5.1997 (ΦΕΚ Β 463/6.6.1997) «Κα¬ 
νονισμός εγκρίσεων τύπου ασυρματικών συσκευών» κα¬ 
θώς και την ΚΥΑ 60600/13.4.1993 (ΦΕΚ Β.280/23.4.1993) 
«Διακίνηση ασυρματικών συσκευών» όπως τροποποιήθη¬ 
κε με την ΚΥΑ 97400/21.11.1994 (ΦΕΚ Β 884/28.11.1994) 
Τροποποίηση της 60600/1993 κοινής απόφασης περί της 
διακίνησης ασυρματικών συσκευών". 

6. Τις διατάξεις της ΚΥΑ 63000/Β/3413 (ΦΕΚ Β 
616/18.6.1998). 

7. Τις διατάξεις του άρθρου 29Α του Ν. 1558/1985 (Α 
137) «Κυβέρνηση και Κυβερνητικά όργανα» που προστέ¬ 
θηκε με το άρθρο 27 του Μ.2081/92 (Α 154). 

8. Την απόφαση 1107147/1239/4.10.96 (Β 922) του 
Πρωθυπουργού και του Υπουργού Οικονομικών «περί α¬ 
νάθεσης αρμοδιοτήτων Υπουργού Οικονομικών στους Υ¬ 
φυπουργούς Οικονομικών». 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΑΡΘΡΟ 1 

1. Τα παράβολα και τέλη που αναφέρονται στα άρθρα 4, 
5, 7, και 9 του Ν.Δ. 1244/72 έχοντα ανταποδοτικό χαρα¬ 
κτήρα, αναπροσαρμόζονται όπως καθορίζεται πιο κάτω 
αντίστοιχα για τα αιτήματα που καταθέτονται από 1 Νο¬ 
εμβρίου 1998. 

α. Για τη συμμετοχή στις εξετάσεις προς απόκτηση πτυ¬ 
χίου ραδιοερασιτέχνη, οποιασδήποτε κατηγορίας, δραχ¬ 
μές έξι χιλιάδες (6.000) ως παράβολο. 

β. Για την έκδοση ή ανανέωση της γενικής άδειας λει¬ 
τουργίας ερασιτεχνικού σταθμού (βάσης, επί οχήματος 
ξηράς, επί πλωτού μέσου, επί αεροσκάφους καθώς και 
φορητού), οποιοσδήποτε κατηγορίας, δραχμές έξι χιλιά¬ 
δες (6.000), ως τέλος λειτουργίας. Για την τροποποίηση 
της άδειας αυτής, δραχμές δύο χιλιάδες (2.000) ως πα¬ 
ράβολο. 

γ. Για την έκδοση ή ανανέωση αδείας λειτουργίας πει¬ 
ραματικού σταθμού οποιοσδήποτε κατηγορίας, τριάντα 
χιλιάδες (30.000) ως βασικό τέλος. Για την τροποποίηση 
της άδειας αυτής, δραχμές έξι χιλιάδες (6.000) ως παρά¬ 
βολο. 

δ. Για την έκδοση, ανανέωση ή επέκταση άδειας λει¬ 
τουργίας ειδικού ραδιοδικτύου οποιοσδήποτε κατηγο¬ 


ρίας, δραχμές τριάντα χιλιάδες (30.000) ως βασικό τέλος. 
Για την τροποποίηση της άδειας αυτής, δραχμές έξι χι¬ 
λιάδες (6.000) ως παράβολο. 

2. Τα παράβολα και τέλη που προβλέπονται στο άρθρο 
2 του Ν. 1780/90 για την έκδοση ή ανανέωση αδείας λει¬ 
τουργίας για κάθε ένα ραδιοσταθμό ΟΒ, καθορίζονται ό¬ 
πως παρακάτω για τα αιτήματα που καταθέτονται από 1 
Νοεμβρίου 1998. 

α. Για ραδιοσταθμό ΟΒ Α' κατηγορίας σε συλλόγους ΟΒ 
της περιπτώσεως2ατου άρθρου 5του Π.Δ. 156/90, δραχ¬ 
μές τριάντα χιλιάδες (30.000) ως τέλος λειτουργίας. 

β. Για ραδιοσταθμό ΟΒ Α' κατηγορίας των περιπτώσεων 
β και γ της παραγράφου 2 του άρθρου 5 του Π.Δ. 156/90, 
δραχμές δώδεκα χιλιάδες (12.000) ως τέλος λειτουργίας. 

γ. Για ραδιοσταθμό ΟΒ Α' κατηγορίας προσωρινής 
διάρκειας λειτουργίας της περιπτώσεως δ της παραγρά¬ 
φου 2του άρθρου 5 του Π.Δ. 156/90, δραχμές έξι χιλιάδες 
(6.000) ως παράβολο. 

δ. Για ραδιοσταθμό ΟΒ Β’ και Γ κατηγορίας δραχμές 
δώδεκα χιλιάδες (12.000) ως τέλος λειτουργίας. 

ε. Για την τροποποίηση οποιοσδήποτε άδειας από τις 
παραπάνω περιπτώσεις δραχμές δύο χιλιάδες (2.000) ως 
παράβολο. 

3. Οι ανάπηροι (τυφλοί, παραπληγικοί, ημιπληγικοί, ά¬ 
τομα με μεγάλη κινητική αναπηρία, καρδιοπαθείς, νεφρο¬ 
παθείς σε τακτική αιμοκάθαρση) με ποσοστό αναπηρίας 
τουλάχιστον 67% βεβαιωμένο από τις αρμόδιες υγειονο¬ 
μικές αρχές, σύμφωνα με τις προϋποθέσεις του 
Ν. 1648/86, καθώς και οι πάσχοντες από μεσογειακή αναι¬ 
μία για την έκδοση ή ανανέωση ή τροποποίηση αδείας λει- 
τουργίας ραδιοερασιτεχνικού σταθμού ή ραδιοσταθμού 
Ο.Β., καταβάλλουντο μισό (1/2) από τα καθοριζόμενα πιο 
πάνω παράβολα και τέλη λεπουργίας. 

ΑΡΘΡΟ 2 

Τα παράβολα που αναφέρονται στο άρθρο 7 παράγρα¬ 
φος 1 του Β.Δ.220/1971, αναπροσαρμόζονται όπως κα¬ 
θορίζεται πιο κάτω αντίστοιχα για τα αιτήματα που κατα- 
θέτονταιαπό 11ανουάριου 1999. 

α. Για απόκτηση Γενικού Πτυχίου Ραδιοτηλεγραφητή, 
δραχμές έξι χιλιάδες (6.000) ως παράβολο. 

β. Για απόκτηση Γενικού ή Περιορισμένου Πτυχίου Ρα- 
διοτηλεφωνητή, δραχμές έξι χιλιάδες (6.000) ως παράβο¬ 
λο. 

ΑΡΘΡΟ 3 

Η διάταξη του άρθρου 2 της ΚΥΑ 63000/Β/3413/ 
27.5.1998 (ΦΕΚ Β 616/18.6.1998), που ορίζει για την ισχύ 
αυτής αντικαθίσταται ως ακολούθως: 

«Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβέρνησης, εκτός 
των διατάξεων: 

α. της παραγράφου 7 του Άρθρου 1 και της παραγρά¬ 
φου 2 του Αρθρου 2 που αφορούν αυξήσεις παραβολών 
για την έκδοση εγκρίσεων τύπου και εγκρίσεων κυκλοφο¬ 
ρίας ασυρματικών συσκευών αντίστοιχα, που τίθενται σε 
εφαρμογή για τα σχετικά αιτήματα των ενδιαφερομένων 
που κατατίθενται στην αρμόδια Κεντρική Υπηρεσίατου Υ- 
ΜΕ από 1 Σεπτεμβρίου 1998. 

β. της παραγράφου 1 του Άρθρου 2 που αφορά αύξηση 
παράβολου για την έκδοση αδειών εμπορίας ασυρματι- 
κών συσκευών, που τίθεται σε εφαρμογή για τα σχετικά 
αιτήματα των ενδιαφερομένων που κατατίθενται στις Υ¬ 
πηρεσίες Μεταφορών και Επικοινωνιών των Νομαρχια¬ 
κών Αυτοδιοικήσεων από 1 Νοεμβρίου 1998.» 

ΑΡΘΡΟ 4 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβέρνησης, μετά την ο¬ 
ποία καταργείται η κοινή απόφαση Υπουργών Οικονομι¬ 


κών και Μεταφορών και Επικοινωνιών 105804/10756/93 
(ΦΕΚ 3/Β/1994) καθώς και η όμοια 53912/788/97 (ΦΕΚ 
139/Β/1997). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, ΘΑυγούστου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΜΕΤΑΦΟΡΩΝ 

ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΆΜΑΝΤΕΛΗΣ 


Ν. ΧΡΙΣΤΟΔΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος ορ. - Τ.Κ. 546 55 (031) 423 956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κόρινθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 52 2 

- Μέχρι 8 σελίδες 200 δρχ. 

ΤΙΜΗ ΦΥΛΛΟΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Μ Π ΑΑ (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιριών & Ε.Π.Ε. 

60.000 δρχ. 

70.000 * 

15.000 » 

70.000 * 

30.000 · 

15.000 » 

5.000 * 

10.000 » 

3.000 » 

10.000 · 

250.000 » 

3.000 δρχ. 

3.500 - 

750 * 

3.500 » 

1.500 - 

750 - 

250 - 

500 - 

150 - 

500 - 

12.500 * 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττειαι στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















